Alþingi samþykkti í dag , að tvær þingsályktunartillögur um málshöfðun á hendur fyrrverandi ráðherrum skyldi vísað til þingmannanefndarinnar , sem fjallaði um skýrslu rannsóknarnefndar Alþingis . 38 þingmenn Samfylkingarinnar , Vinstri grænna , Framsóknarflokksins og Hreyfingarinnar vildu vísa tillögunum til þingmannanefndarinnar en 16 þingmenn Sjálfstæðisflokksins vildu að allsherjarnefnd þingsins fengi málið til meðferðar . Tveir þingmenn sátu hjá , Samfylkingarþingmennirnir Kristján L. Möller og Róbert Marshall . Tvær tillögur lágu fyrir , önnur frá Atla Gíslasyni , formanni þingmannanefndarinnar , um að tillögurnar fari til meðferðar í þeirri nefnd eftir fyrri umræðu , sem lauk í gærkvöldi . Hin var frá Ragnheiði Elínu Árnadóttur , þingmanni , Sjálfstæðisflokksins , um að tillögurnar yrðu sendar til allsherjarnefndar . Í aðdraganda atkvæðagreiðslunnar urðu talsverðar umræður um tillögurnar . Árni Þór Sigurðsson , þingmaður VG , sagði að ef tillögunni yrði vísað til allsherjarnefndar jafngilti það vantrausti á störf þingmannanefndar . Þingmenn Sjálfstæðisflokksins mótmæltu því og sögðu eðlilegt að málinu yrði vísað til einnar af fastanefndum þingsins . Bjarni Benediktsson , formaður Sjálfstæðisflokksins , sagði að um væri að ræða eina af stærstu ákvörðunum þingsögunnar , hvort höfða eigi mál á hendur fyrrum ráðherrum . Fyrir lægi , að í þingmannanefndarinnar séu allir flutningsmenn tillagnanna og leinnig liggi fyrir hver hugur þeirra sé til athugasemdanna , sem hafi komið fram í umræðu um tillögunarn . „ Við hverju búast menn þegar þessar athugasemdir koma til meðferðar í nefndinni ? " spurði Bjarni . Þórunn Sveinbjarnardóttir , þingflokksformaður Samfylkingarinnar , sagðist treysta því , að þingmannanefndin leiti álits og umsagnar allsherjarnefndar þingsins í því ferli .